
БРОЈ ХП. == мостАр 1-УП- 1902. – ГОДИНА 1. 


ЈЕДНА ЗНАЧАЈНА СРПСКА КЊИГА 


»+ КОСОВО « 

ЕПОПЕЈА О БОЈУ НА КОСОВОМ ПОЉУ. НАПИСАО НИКОЛА 
ЪОРИЋ. 1. КЊИГА. НОВА ЕЛЕКТРИЧНА ШТАМПАРИЈА 
ПЕТРА ЈОЦКОВИЋА, КРАЉА МИЛАНА УЛ. БР. 12. 
1902. ЦИЈЕНА КЊИЖАРСКА 3.50 ДИНАРА, 

ЗА ПРЕТПЛАТНИКЕ 3 ДИНАРА, 


Што је замишљао покојни Бранко, што 
је замишљао и покојни Војислав, које пре- 
рана смрт отргну од нас, почео је, ево, да 
остварује Никола Ђорић, стари зналац 
наш. Ђорић је још својом »Кринком«, 
својим »Владиславом краљом угарским« 
ступио у ред наших одличнијих пјесника 
И дао повода надама, да ће некада обо- 
гатити српску књижевност каквим 0со- 
битијим дјелом... Наде наше као да су 
већ почеле да се испуњавају. Књига, чији 
натпис горе исписако, није обична појава 

у нас; она је једна значајна ствар, ко- 
јом ће се српска књижевност уистину 
обогатити, а писац јој се прославити. 

Ево што о њој вели уважени српски 
књижевник Др. Лазо Томановић у своме 
»Гласу Црногорца«: Можемо рећи, да је 
ова наша епопеја заснована и изведена 
по свима захтјевима пјесничке умјетно- 
сти. Пјесник је био срећан и у избору 
стиха, који тако дивно одговара епопеји. 
Он с разлогом у свом поговору вели: 
»Што се тиче самих нагласака, они су 
највећа невоља за српски стих, јер мање 
више стихове хоће да чита свак на свој 
провинцијални начин«. М за то ће мно- 
гима можда изгледати по гдје који сти- 
хови Ђорићеви неправилни, али ту нема 
кривице ни с једне ни с друге стране 
све док се не признаде и утврди правилно 
наглашивање ријечи у нашем језику. Наши 
учени и вољни на рад млади људи прет- 
постављају већином блистати с поцрпље- 
ним знањем по туђим књижевностима, 
али се мало одају проучавању и обради 
своје сопствене њиве, а она је тако разно- 
врсна баш у погледу нагласка, усљед ра- 
зноврсне историјске судбине и географ- 

СКИХ положаја дијелова п тако политички 
раздробљеног српског народа, да се ту 
отвара широко поље благодарном труду 
раденим силама. На жалост, Вук се не 
престаје славити са његовим помоћником 
Даничићем, али се не слиједи њиховим 
стопама. Чак се не примјењују ни ре- 
зултати њиховог труда. Они су утврдили 
да је јужнс, херцеговачко нарјечје наше 
тосканско, па имамо примјера, да га по 
гдје који писац с наших страна чак на- 
пушта. Док не станемо осјећати да је, 
што је зло и добро у раздробљеном Срп- 
ству наше, — ми нећемо никад доћи до 
јединства у усавршавању чашег књижев- 
Ног језика, јединство којег нам је народ 
сачувао од Лике до Васојевића, од мора 
до Дунава, како није ниједан народ мо- 
гао на толиком простору, у чему и гле- 
дамо најаче јамство наше будућности. 
Схваћајући како треба свој позив, 
мјесник косовске епопеје, у погледу на 
Растурено комађе српскога народа, на 
радост нашу а на корист опште српске 
ствари, повратио се на гледиште Доси- 
тија и Соларића, на ком су чврсто стали 
сви наши писци прве половине прошлога 


вијека, а које су с малом изнимком на- 
пустили не само наши пјесници него и 
уошите писци, да новинаре и не споми- 
њемо, особито посљедње четврти девет- 
најестог вијека. »Г. Ђорићу је пред очима 
сваки кутић српске земље, и он истом 
љубави даје свакоме своје«. То је сасвим 
природно, али на жалост, то је врлина 
која одликује г. Борића од свих готово 
наших савремених писаца из Подунавља. 


Уопште узевши, његово је дјело ве- 
лика добит за српску књижевност. Али 
стрепимо, кад промислимо на судбину 
сличнога дјела владике Никанора Грујића. 
Он је издао прву књигу свога епоса 
Свети Сава, и ма да таквога покушаја 
српска књижевност није видјела до овога 
г. Ђорића, ипак се српска критика тако 
јадно и никако одазвала, да се онај ли- 
јепи дар на томе и зауставио. Надајмо 
се да ће данашњи наши критичари боље 
проучити наше књижевне прилике, које 
се не смију одвајати од осталих прилика 
нашега народа, па да ће бити виши син- 
тетичари неголи аналитичари при суђењу 
Ђорићева дјела, које је тако сјајна и 


— 173 — 


радосна цојава на пољу наше књижевно- 
сти почетком двадесетог вијека. 

Издање је дјела у сваком погледу 
изврсно, а цијена умјерена. Наруџбе при- 
ма и Издавачка Књижарница Пахера и 
Кисића. 


ОЦЈЕНЕ И ПРИКАЗИ 


ж >Из мојих успомена«. Приповијетке Душ. 
Ђ. Богдановића. Смедерево, штампарија Милана 
Ј. Илића. 1902. Стр. 178. Цијена 1-50 дин. О 
овим приповијеткама доноси »Српски Књижевни 
Гласник« : »Свој катак предговор овим причама 
писац је завршио овим ријечима: »Критичару, 
замани, ал' не уби!« Готово да човјек не послу- 
ша писца, кад види како он није сам водио ра- 
чуна о својој изреци, него је у цигле двије при- 
че (»Три гроба« и »У вечитом загрљају«) без 
икакве невоље убио равно шест лица. Истина је, 
у друге двије приче (»Очева тајна« и »Војна«) 
дао два ванбрачна дјетета, али то није довољна 
накнада чак ни за самог капетана, а камо ли 
за оно друго пет несрећних жртава. Кад се уз 
то дода да је у причи »Рањеник« двојицу сахра- 
нио, онда број умрлих превазилази четири пута 
број рођених, те је рачун губитка већи од ра- 
чуна добитка. Једина прича у којој нити се ко 
рађа, нити умире, нити се убија, нити га други 
убијају, то је прича »Божић«, која је прилична 
и по замисли, а и по обради је од свих изма- 


— 174 — 


кла. Остале су слабо израђене и с доста непри- 
родности. У »Војни« је почетак добар, али је 
завршетак преко очекивања невјешто и несми- 
шљено изведен. језик је мјестимице погрјешан, 
а штампарских погрјешака има много«. 


ж »Кроз Босну и Херцеговину«, утисци 
с пута српских учитеља 1901. г. Бележио Мих. 
М. Станојевић, учитељ. Биоград, Штампарија С. 
Хоровица 1902. 8' стр. 144. Цијена 2.50 дин. 
О штампању ове књиге донијели смо у своје 
вријеме биљешку, и жељно смо очекивали изла- 
зак њезин. Књига је већ поодавно изашла из штам- 
пе, али је ми све до данас не добисмо на при- 
каз. Примјерак који прочитасмо, позајмили смо 
од једног пријатеља. Далеко би нас одвело, кад 
би све мане ове књиге донијели, и зато само 
напомињемо, да је ово неуспјели аматерски рад 
госп. Станојевића. 


ж »Тглајћ«, натпис је новој збирци пјесама 
»најбољега« од млађих хрватских пјесника се: 
Крањчевића. >Пјесме« ове много заостају иза 
оних ранијих и, некако, остављају читаоца 
хладна. 

Којевга ті је дао Вог 

І јов т Чао уве, 

Па ќапја ші је родо Кгу 

1 Кио шајо 10: 

Мој дпћ ћу Ьо гоѕс Кар. 

іо вгсе дгаки ргуц, 

"Гек да је теш ало Вор 

АЋ, згса шапје шту 
Овако уздише пјесник у своме »Уздаху«. А нама 
се чини, да би пјесник, бар у овим пјесмама 
гребао да има много више срца!... 

ж У јунској свесци »Српског Књижевног 
Гласника« оцјењује Др. Јован Скерлић књигу 
Бож. Кнежевића »Мисли«. Он вели, да »књига 
г. Кнежевића не ће имати много читалаца. Прво, 
што озбиљније и теже књиге никада немају ве- 
лику публику; друго, зато што се јавила у јед- 
ној тако немисаоној и баровитој средини, као 
што је наша. Мален је број људи, који покуша- 
вају да даду себи одговора на сва она крупна 
питања која су у овој књизи додирнута, а право 
је чудо, да се у наше дане у нас и јавила једна 
овака књига. Г. Кнежевић дао нам је пет сто- 
тина мисли, које су каткада више научни афо- 
ризми по моралне максиме, које ужи круг по- 
знавалаца те књижевности не налази сада први 
пут, али све то сачињава снажну, сочну, мислену 
књигу, снажну филозофију прекаљенога духа, 
који осјећа своју супрематију и горчину познања 
и у моралном стојишизму налази смисао жи- 
вота«... 


ИЗ ЛИСТОВА 


+ »Босанска Вила« донијела је у својој 12 
свесци од ове године биографију, са сликом, Ба- 
рона јована Живковића и почетак приповијетке 
Стевана Сремца » Јексик-аџија«. Иста је припови- 
јетка посвећена »Свет. Н. Ћоровићу, српском 
приповједачу. < 


+ У »Колу«, свески 12-0] доштампане су 
приповијетке: »Сиромах Марко« од Чеде Мијато- 
вића и »Пуница« од Јанка М. Веселиновића. 

+ »Летопис« Матице Српске. — Књига 214. 
— Свеска ІУ. за годину 1902. У Новом Саду. 
Издање Матице Српске 1902. На Великој 8-мини 
са 132 стр. Пријеглед: !. Н. В. Гогољ. Историј- 
ско-литерарна слика. Од Н. В. Корабљова. 1. 
Капетан-Марјан Једна слика. Од Стевана Сремца 
(свршетак). Ш. Романи у градовима Далмације 
за вријеме средњега вијека. По проф. Конст. 
Јиречеку извео Јован Радонић. ЈУ. Фридрих Ниче 
Живот и философија. Од дра Бранислава Петро- 
нијевића (свршетак). У. Књижевност: 1. Оцјене: 
>јов. Н. Томић: Десет година из историје срп- 
ског народа и цркве под Турцима (1683 — 1 683.)« 
Ј. Р. 2. Прикази: а) Белетристика: »Нешуек 
Ковгогија, (Горски Вијенац) Гога она Юг біуівлё- 
Лоудев Уевтећи«, М. С—ћ. — »Мбду ерөвл6168, 
алетђђе] Фотанона Юбгів Ізіуйп«, М. С—ћ. — 
»Улдовата Вгапкоуііз, брегвеі2ё уоп МПепа Мі- 


Јадіроуіїз«, М. С—+. — »Од српских писаца 
Хумористикон«, М. С—ћ. — »Драгомир Брзак, 
У комисији«, М. С—ћ. — »Јован Протић, при- 


повијетка, како се пок. поп Аврам...« М. С—ћ. 
6) Историја и филологија: > "г. ІљлЬог Мзедеце 
С]оувивке Ѕіагоїіёповіі«. Ј. Р. 3. Биљешке. 4. 
Нове књиге. 


4- Чешки лист >ННаКка«, у седмој свесци, 
доноси једну биљешку о нашој »Малој Библио- 
теци«. У биљешци се вели, да »Библиотека«, за 
незнатну цијену, даје својим читаоцима ствари 
од најбољих данашњих књижевника српских, као 
што су Стеван Сремац, Свет. Ћоровић, Симо Ма- 
тавуљ, Бранислав Нушић, Јанко Веселиновић, 
јован Протић и т. д. као и преведене руских 


= 177: — 


књижевника: Гогоља и Чехова. Напомиње, да уз 
»Библиотеку« излази »Пријеглед«, који упознаје 
своје читаоце са литерарним приновама у српској 
и страној књижевности... А 

+ Дубровачки »Срђ« доноси дужу и врло 
повољну оцјену »Пјесама Авде Карабеговића Ха- 
санбегова«. Оцјењивач вели, да би, као оно цар 
Лазар пред Косовом, да прокуне свакога Србина, 
који ту књигу не би унио у своју кућу. 

+ Исти лист доноси оцјену Ст. К. Павло- 
вића, о књизи одличнога књижевника српскога 
Слободана Јовановића »Енглески парламентари- 
зам«. Опјењивач каже, ла се данас води рачуна 
о ономе, што рекне Јовановић, да се његови ра- 
дови очекују с највећим нестрпљењем и да се 
може с правом похвалити, да га радо читају. 
Каже, да је његов стил јасан и лак, излагање 
прегледно и врло схватљиво. Оно, што он на- 
пише, једном прочитано, не заборавља се лако... 


+ У 7. и 8. броју »Женскога Света« иза- 
шао је, од непознатога писца, чланак »О Алекси 
Шантићу, као песнику«. Критичар се одушевљава 
Шантићевим пјевањем и вели; да је »у добрим 
својим производима данас наш најбољи писац 
љубавних и родољубивих пјесама«. Каже, да он 
»захваћа из садашњости и своје и наше и као 
лиричар дијели своје пјесничке осјећаје са савре- 
меницима својим«. У истом чланку, писац се 
ласкаво изражава и о Шантићевим друговима 
Ћоровићу и Дучићу. 

+ У подлиску »Петербурскія Въдомости« 
изишао је чланак Г. Луке Пиштељића о култур- 


ном покрету српског народа у ХІХ вијеку. 
12 

+ У подлиску Радовићевог »Српског Вје- 
спика« а у чланку > Наши мостарски књижевни- 
ци«, завршио је Јова Адамовић своја разглагол- 
ствија о Ћоровићу. Ми се никако не би ни обзи- 
рали на ту работу, јер никоме, па ни нама, није 
стало до тога, да знамо, шта и један Јова Ада- 
мовић мисли о књижевним радовима наших мо- 
старских књижевника, да није он, Адамовић, по- 
служио се врло ниским срествима, да, на један 
шарлатански начин, подваљује људима оно, што 
ни у сну снили нијесу. Он се прави н. пр. да 
зна: какве су херцеговачке касабе, а не зна ни 
то: шта смо ми у овим земљама и како се осје- 
Һамо... Тако подваљује мостарским књижевни- 
цима, да би они, у случају кад им српски ли- 
стови не би примили радове у своје листове, 
отишли »Нади« и »Вијенцу«, дакле у Хрвате. 
Хвала лијепо, кад премудри Адамовић, »као 
главни сарадник Србобрана« тако о нама мисли! 
Зар ми још нијесмо начисто и не знамо ко смо 
и чије смо народности, да можемо бити толико 
превртљиви, да због једне ситпице бјежимо у 
Хрвате 2... Г. Адамовић је својом глупошћу уври- 
једио нас све, јер какви су наши мостарски књи- 
жевници, таки смо сви: једнако мислимо, једнако 
осјећамо, једни су нам боли и радости, једно 
нам је све. Адамовићу би паметније било, да 
пише биљешке у »Србобрану«, него да прти што 
не може понијети. Он нека чисти испред својих 
врата, а испред наших чистићемо ми сами. 

+ Дубровачки »Срђ«, под општим натпи- 
сом »Из посмрчади пјесника пок. Јована Сунде- 
чића«, донио је пјесму »Своме пријатељу профе- 
сору П. Будмани«. 

+ Цетињски »Књижевни Лист« доноси ли- 
јепу расправу П. Ровинскога »Владика црногор- 
ски Петар |. по одзивима странијех писаца«. У 
истоме листу наставља и Др. Лазо Томановић 
своју расправу »Догађаји у Боки Которској од 
г. 1797. до 1814. к историји Црне Горе истога 
доба«. 


+ У једној биљешци »Књижевни Лист« по- 
жалио се, како међу »Знаменитим Србима«, што 
их издаје Српска Штампарија у Загребу, Црно- 
горци ријетко долазе на ред. Морамо признати, 
да је то и нама упало у очи и заболило нас 
је, тим више, што су и Херцеговци још заборав- 
љенији, Надамо се, да ће Српска Штампарија 
ово поправити и да не ће допустити, да њезино 
издање буде онако непотпуно као Милићевићев 
»Поменик Знаменитих Срба«... 


|- Из »Српског Књижевног Гласника« по- 
себно ће се оштампати приповијетка нашега 
Домановића »Страдија«. Ово је најдужа ствар 
Домановићева. 


+ Капетан Марјан, прелијепа ствар Срем- 
чева, довршена је у 4. свесци »Љетописа Матице 
Српске«. 


КРОНИКА 


+ »Прославна споменица« педесетогодиш- 
њег службовања министра војног, господина Вој- 
воде Илије Пламенца. Издао прославни одбор. 
— У овој књизи, поред слике узоритога и ди- 
внога јунака и војсковође Војводе Пламенца, 


12" 

штампан је ред прославе педесстогодишњег слу- 
жбовања његова, честитке, здравице, новинарски 
одзиви ит. д. Нарочито се истичу, међу пјесма- 
ма спјеваним слављенику, пјесма Господарева, 
Књаза Мирка, Змајева и Шантићева... Хвала од- 
бору на овој књизи... Храбри Војвода је одиста 
то и заслужио !... 


+ Неких дана навршило се пуних 20 го- 
дина, откако је умро дични пјесник српски, син 
питомога града Дубровника Медо Пуцић. Том 
приликом »Срђ« је донио његову слику и ову 
биљешку : »Данас навршује се 20 година од смрти 
Меда кнеза Пуцића, једне од највиђенијих и нај- 
изразитијих личности у Дубровнику од пада Ду- 
бровачке републике. Његова »Цвијета«, »Пбма и 
сонети« прави су бисер српскога пјесништва. У 
пјесми »Пбми« наш велики Медо оставио је опо- 
руку Српској Дубровачкој Омладини; у тој у 
бога дивној пјесми указао је омладини правац 
и пут; »српски и народни«. Тога се пута и прав- 
ца Српска Дубровачка Омладина држи, у томе 
правцу и ради, што доказују листови »Дубров- 
ник« и »Срђ«. Сјећање на велике људе свога 
рода и језика кријепи и јача; захвалност према 
великијем покојницима видан је знак, да њихова 
мисао водиља живи и напредује. С тога ми ки- 
тимо данашњи број »Срђа« Медовом сликом и 
износимо једну веома важну исправу, докуменат, 
Медовијех широкијех видика а тјескобе осјећаја 
наше браће, која никако не игру стазом Гајевом 
и Прерадовићевом. Ово данашње скромно сјећа- 
ње нека буде претеча за свечан помен, кад се 
наврши двадесет и пет обљегница од смрти до- 

стојнога сина »Лазаревијех потомака«. Слава 
Меду Пуцићу !« 

-- Поводом књиге Слободана Јовановића 
»Српско-бугарски рат«, издао је Др. М. Ђ. Мило- 
вановић своју расправу » Пловдивски преврат и 
српско-бугарски рат«, коју је из »Дела« пре- 
штампао. 

+ »Обичан човјек«, омиљена шаљива игра 
омиљенога Нушића, доживила је, за кратко ври- 
јеме, »друго« издање. Овога пута издала је исту 
књижара Браће М. Поповића у Новоме Саду. 


+ По неким српским новинама одавно чи- 
тасмо читаве оцјене о појединим књигама »Срп- 
ске Књижевне Задругс« (из најновијега кола) а 
амо још ни једне књиге очима не видјесмо. Шта 
је томе узрок 

4- »Књиге за народ«. Издаје Матица Срп- 
ска. Из задужбине Петра Коњевића. Свеска 99. 
Виноградарство. Подизање и нега винограда. У 
Новом Саду. Издање Матице Српске. 1902. На 
8-мини са 88 стр. 


+ На Цетињу, у лржавној штампарији, 
штампана је »>Историја филозофије, стари и 
средњи вијек, < по разним писцима саставио Лазо 
Половић. 


+ Стеван Дорић издао је у Будимпешти 
збирку српских приповиједака на маџарском је- 
зику. У књизи су приповијетке: »Вилосава Бран- 
ковићева« од Змаја, >На бадњи дан« од Ђорђа 
Звекића, »Четири каранфила« од Павла Попови- 
ћа-Шапчанина и »Аврамова љубав« од Милана 
Савића. 

| »Тартарен на Алпима« ол Додеа, у пос- 
воду Душана Ђокића, посебно је штампан... Ми 
не можемо да разумијемо, зашто да се оштам- 
пава овај, други дио, славнога дјела Долеова, а 
без првога и трећега... 


+ »Моје успомене«, зове се пошљедње 
дјело Толстојево, које сала пише, а штампаће се 
тек након његове смрти. 


+ У штампи се налази и наскоро ће бити 
готова нова збирка пјесама млалога нашега пје- 
сника Османа А. Ђикића. Кала књигу добијемо, 


проговорићемо о њој опширније. 


+ »Први медени кораци«, зове се нова 
књига Ивана Вујића Светозарева. Бљутаға садр- 
жина не одговара ни мало тако слаткоме нат- 
пису. 

+ Драгутин Ј. Рапковић, нов приповједач, 
издао је »прво коло« својих приповиједака. »Ко- 
ловођа« је још невјешт, но, ако се одвише не 
разигра, можда ће нас и чиме бољим обдарити. 


+ Професор ческога универзитета Др. Љу- 
бор Нидерле, почео је издавати у Прагу велико 
и знаменито дјело »Бјоуапзке ЗеаголиповНа. Чи- 
таво дјело биће подијељено на шест или седам 
дијелова. У прва четири дијела претрешће сла- 
венске старине са историјско-етнолошке стране, 
а у петом и шестом дијелу са културне стране. 
Седми дио обухватиће преглед свију извора и 
помоћних срестава. Сада је изашла прва свеска 
првога дијела. 

-- Из »Љетописа Матице Српске« оштам- 
пана је расправа Дра Бранислава Петроније- 
вића Фридрих Ниче, >Живот и филозофија«. 

+ Из »Бранкова Кола« прештампан је рал 
Павла Поповића, »>Једно објашњење са Г. М. 
Решетаром, поводом његова и мога писања о 
Горском Вијенцу«. 

+ Јов, И. Томић издао је књигу »Десет 
година из историје српскога народа и цркве под 
Турцима.« (1683—1693. Књига ова заслужује 
најтоплију препоруку. 

+ »Историја српске трговинске политике«, 
зове се књига В. Н. Бајкића, од које смо добили 
тек І. свеску. Кал добијемо и остале, постара- 
ћемо се, да о овоме дјелу опширније прогово- 
римо. 

+ Чак и Јова Адамовић ријешио се, да 
једва једном напише нешто озбиљно! Ових дана 
издао је књигу која носи патпис »Привилегије 
српскога народа у Угарској и рад благовјештен- 
ског сабора 1861,.« И о њој ћемо опширније 
проговорити !,.. 

+ Изашао је из штампе илустровани ње- 
мачки Годишњак »Јаћгђисћ дег У/еНгејвеп« који 
уређује Вилхелм Бердров, а издаје књижарница 
Карла Прохаске. Цијена К. 1.20. — изашао је 
и нови њемачки Часопис »УеИревећећје дег 
Кгіерев«, Еп УојЕађисћ уоп Тео Егоһепіця, 
издање Браће Јенецке. Цијена 72 потуре (хелера). 
Оба ова издања могу се набавити у Излавачкој 
Књижарници Пахера и Кисића. 

+ Прошлога мјесеца откривен је, свечаним 
начином, надгробни споменик славноме талијан- 
скоме пјеснику Леопардију. 

+ »Књижевни Одбор Матице Српске« примио 
је за »Летопис« студију Марка Цара о Јовану 
Сундечићу, сриском пјеснику. 

1 У наредним спескама » Мале Библиотеке« 
изаћи ће, између осталих оригиналних радова, 
кратке поиче од Јанка Веселиновића, за које нам 
писац напомену, да су му то понајмилији радови. 
Изаћи ће и приповијетке омиљеног младог хр- 
ватског приповиједача Владоја С. Југовића. Од 
ових приповиједака неке су биле штампане у по- 
јединим српским м хрватским књижевним листо- 
вима. 

4- »Књижевни Одбор Матице Српске« — 
имао је у четвртак 20 јуна (3 јула) ов. г. своју 
редовну сједницу под предсједништвом РА, Ха- 
џића«, предсједника друштвеног. — За Летопис 
примају се ови саставци: »Божји људи«, приче 
Борисава Станковића, »Бројно опадање Срба и 
Хрвата у Хрватској и Славонији«, од Петра Мар- 
ковића. — Издани су на оцјену рукописи; »Божја 
воља« од непознатог писца, оцјењивачима за 
дјела на расписану награду: »За крухом«, роман 
Ива Ћипика, члану Мил. А. Јовановићу. 

4- Дознајемо и то, да ће одбор биоград- 
ских госпођица, за подизање споменика покој- 
номе Војиславу, све његове пјесме покупити 
и, у лијепом издању, издати их на свијет. Хвала 
госпођицама ! 

+ Млади и симпатични пјесник српски Лаза 
Димитријевић, Босанац, и наш лични пријатељ 
Урош Круљ, Мостарац, промовисани су ових да- 
на у Бечу, за докторе цјелокупне медицине. — 
Једном и другом најсрдачније честитамо! 

+ Српски књижевник Иво Ћипико бавио 
се ових дана, у нашој средини, у Мостару. 


ИЗДАЊЕ И ШТАМПА ИЗДАВАЧКЕ КЊИЖАРНИЦЕ И ШТАМПАРСКО- 
УМЈЕТНИЧЕОГ ЗАВОДА ПАХВРА И КИСИЋА У МОСТАРУ. 


